|  |
| --- |
| **Bozsok Község Polgármestere** |
| 9727 Bozsok, Rákóczi u. 142.  Tel.: +36 (94) 563 386 Fax: +36 (94) 563 386 email: [korjvelem@t-online.hu](mailto:korjvelem@t-online.hu) |

**Előterjesztés**

**Bozsok Község Önkormányzata Képviselő-testületének**

**2013. február 18. napján tartandó *rendkívüli* nyílt ülésére**

|  |  |
| --- | --- |
| **Tárgy:** | **Tájékoztató a Vas Megyei Kormányhivatallal a volt kőszegszerdahelyi Körjegyzőség vonatkozásában kötendő üzemeltetési megállapodásról** |
| **Melléklet:** | Megállapodás tervezete |
| **Üi.szám:** | V/45-5/2013. |
| **Előterjesztést előkészítette:** Bernáth Ildikó kirendeltség-vezető | |
| **A határozati javaslatot törvényességi szempontból megvizsgálta: dr. Zalán Gábor aljegyző** | |

**Tisztelt Képviselő-testület!**

A járási ügysegédeket fogadó önkormányzatok, mint Átadók, és a Vas Megyei Kormányhivatal, mint Átvevő között 2012 októberében létrejött a „Megállapodás a járási hivatalok kialakításához” tárgyú megállapodás IV.1.1. pontjában foglaltak szerint az Átadó és az Átvevő kötelezettséget vállaltak arra, hogy a közös használatú és üzemeltetésű ingatlanok kiadásainak megosztása érdekében 2013. január 31-ig külön megállapodást kötnek. **Mivel a 9725 Kőszegszerdahely, Kossuth u. 5. szám alatti ingatlan Bozsok, Cák, Kőszegdoroszló, Kőszegszerdahely, és Velem községek közös tulajdonát képezi, ezért a Lukácsházi Közös Önkormányzati Hivatal Kőszegszerdahelyi Kirendeltségének üzemeltetési megállapodásának aláírásához Bozsok község Képviselő-testületének is hozzá kell járulnia.** A Vas Megyei Kormányhivatal elkészítette ezen üzemeltetési megállapodás tervezetét, mely az előterjesztés mellékletét képezi.

Kérem a T. Képviselő-testületet a határozati javaslat és a megállapodás elfogadására.

Velem, 2013. február 14.

Tisztelettel:

Darabos Béla

polgármester sk.

**Határozati javaslat**

(A határozati javaslat elfogadásához ***egyszerű*** többség szükséges.)

**…/2013.(II.18.) Képviselő-testületi határozat**

Bozsok Község Önkormányzatának Képviselő-testülete

1. elhatározza, hogy a Vas Megyei Kormányhivatallal (9700 Szombathely, Berzsenyi tér 1.) a közös használatú és üzemeltetésű, 9725 Kőszegszerdahely, Kossuth u. 5. szám alatti ingatlan kiadásainak megosztása érdekében - az előterjesztés szerint tartalommal és formában - üzemeltetési megállapodást köt határozatlan időtartamra.
2. felhatalmazza Darabos Béla polgármestert a szerződés aláírására.

Határidő: azonnal

Felelős: Darabos Béla polgármester

Üzemeltetési Megállapodás

amely létrejött egyrészről:

Darabos Béla polgármester, Bozsok község Önkormányzat képviselője,

Paukovics Józsefné polgármester, Cák község Önkormányzat képviselője,

Joó Tamás polgármester, Kőszegdoroszló község Önkormányzat képviselője,

Takács Péter polgármester, Kőszegszerdahely község Önkormányzat képviselője,

Horváth Miklós polgármester, Velem község Önkormányzat képviselője,

**mint a tulajdonos önkormányzatok képviselői,**

továbbá

Lukácsházi Közös Önkormányzati Hivatal (székhelye: 9724 Lukácsháza, Szombathelyi u. 2., képviseli: Tóth János jegyző), **mint Üzemeltető**

másrészről

a **Vas Megyei Kormányhivata**l (székhelye: 9700 Szombathely, Berzsenyi D. tér 1., képviseli: Harangozó Bertalan kormánymegbízott), mint Használó

- együttesen: Felek - között az alulírott napon és helyen az alábbi feltételekkel:

**I. ELŐZMÉNY**

1. Tulajdonosok és Használó a járási hivatalok kialakítása tárgyában 2012. október 24. napján megállapodást (a továbbiakban: Megállapodás) kötöttek, melynek IV/5. pontja szerint Használó köteles viselni az általa használt ingó és ingatlan vagyon rendeltetésszerű használatával összefüggésben felmerült üzemeltetési (beleértve a biztosítási) fenntartási és javítási költségeket.

2. A Megállapodás IV/1.1. pontja szerint a közösen használt ingatlanok esetében az ingatlan fenntartásával, üzemeltetésével, karbantartásával kapcsolatos költségeket Felek közösen viselik az általuk közösen meghatározott megosztás szerint. Felek kötelezettséget vállaltak arra, hogy a közös használatú és üzemeltetésű ingatanok kiadásainak megosztása érdekében 2013. január 31-ig ingatlanonkénti bontásban külön megállapodást (a továbbiakban: Üzemeltetési megállapodás) kötnek, és megvizsgálják annak a lehetőségét, hogy a közüzemi költségek mérését szolgáló órák megosztásra, illetve a Használó nevére kerülhetnek-e.

**II. A MEGÁLLAPODÁS CÉLJA**

3. Az Üzemeltetési megállapodás célja a járási hivatalokhoz kerülő államigazgatási feladatok ellátását biztosító, a Használó használatában lévő önkormányzati vagyon rendeltetésszerű használatával összefüggő üzemeltetési költségek megosztása, és megtérítésének szabályozása.

**III. A MEGÁLLAPODÁS TARTALMA**

4. Felek kijelentik, hogy a Megállapodás alapján 23/2 hrsz. alatt felvett, természetben Kőszegszerdahely, Kossuth u. 5. sz. alatt található ingatlan a Felek közös használatába került a Megállapodás mellékletét képező alaprajz szerint. Az ingatlan nettó alapterülete 208 m2, melyből a Használó kizárólagos használatába átadott nettó alapterület 21 m2. A Felek által közösen használt területek (**4. számú melléklet**) nagysága 22 m2. Az épületben elhelyezett közszolgálati tisztviselők száma 3,825 fő, melyből a járási hivatal alkalmazásában álló kormánytisztviselők száma 0,2 fő.

5. Felek megállapodnak, hogy az Üzemeltetési megállapodás 4. pontja alatti ingatlan üzemeltetését Üzemeltető látja el.

6. Az üzemeltetési költségek Használót terhelő részét Üzemeltető a szolgáltatók felé megelőlegezi, melyet Használó Üzemeltető részére a jelen megállapodásban szabályozott módon köteles megfizetni.

Amennyiben külön számlázásra nyílik lehetőség, nem kerül sor költségelőlegzésre, továbbszámlázásra, a szolgáltató közvetlenül Üzemeltető felé, vagy közvetlenül Használó felé számláz, melynek érdekében Üzemeltető a szolgáltató felé eljár.

7. **A Használó által megtérítendő üzemeltetési és fenntartási költségek köre az ingatlan üzemeltetéséhez kapcsolódó szerződések alapján**

* fűtés költsége
* villamos energia költsége
* víz- és csatornadíj
* hulladékszállítás díja
* épülettakarítás költsége
* vagyonbiztosítás díja
* élőerős őrzés-védelem költsége
* riasztórendszer üzemeltetésének költsége
* vezetékes telefon használat költsége
* internet szolgáltatás díja
* közös használatú multifunkcionális berendezés (fénymásoló, nyomtató, szkenner, telefax) TÜSZ díja, bérleti díja, toner költsége
  1. Felek rögzítik, hogy Üzemeltető a közös használatú multifunkcionális berendezés/ /nyomtató /fénymásoló /szkenner /telefax Használó által történő igénybevételéhez papírt nem biztosít.
  2. **Eseti, egyéb üzemeltetési, szerződésen kívüli javítási költségek**
     1. Az épület folyamatos állagmegóvásához, szinten tartásához szükséges eseti, egyéb üzemeltetési, szerződésen kívüli – mindkét fél érdekében álló – javítási munkák elvégzéséről (pl. dugulás elhárítás, tetőszerkezet javítás, vízvezeték rendszer, csatornahálózat, villanyszerelés, stb.) – ide értve az ingatlan rendeltetésszerű használatából eredő kisebb hibák javítását is – az Üzemeltető gondoskodik. A felmerülő költségeket a Felek a használt alapterület arányában (**3. számú melléklet**) viselik.
     2. Felek az ingatlan rendeltetésszerű használatából eredő kisebb javítások alatt az alábbiakat határozzák meg: festés, mázolás, burkolatok, nyílászárók karbantartása, villamos és gépészeti berendezések, szerelvények javítása.
     3. Az előző pontban felsoroltakon kívüli, különösen az épület szerkezetét is érintő átalakítások, felújítások, rekonstrukciók elvégzése és költségeinek viselése annak a félnek a kötelezettsége, akinek az átalakítás, a felújítás, a rekonstrukció az érdekében áll, illetve aki azt szükségesnek tartja.

Felek megállapodnak, hogy a Használó az épületen felújítási, beruházási munkálatokat csak az Üzemeltető, valamint tulajdonosok hozzájárulásával végezhet, a Felek kölcsönös megállapodása alapján. A Felek rögzítik, hogy a tárgyi ingatlanokon a Használó által végzett beruházások, felújítások tulajdoni igényt nem keletkeztetnek.

* + 1. Felek rögzítik, hogy a Használó által kizárólagosan használt helyiségek javítási, karbantartási munkálatait, berendezéseinek cseréjét a Használó végzi, és viseli annak költségeit.

1. **A Használó által megfizetendő üzemeltetési és fenntartási költségek továbbszámlázása és teljesítése**
   1. Felek megállapodnak, hogy Használó a 2013. január 1. napját követő – 4. pontban meghatározott – ingatlanhasználatért negyedévente 13.300,- Ft + ÁFA használati díjat köteles fizetni.
   2. A használati díj a 7. pontban felsorolt költségeket tartalmazza.

A használati díjat valamint a 7.2.1. pont alapján kiállított számlák ellenértékét Használó az Üzemeltető által kiállított számla kézhezvételétől számított 15 naponbelül átutalással köteles megfizetni a Lukácsházi Közös Önkormányzati Hivatal 11747051-15804721-00000000 számú bankszámlájára.

* 1. A határidőn túli számla kiegyenlítés esetén késedelmi kamatfizetési kötelezettség keletkezik, melynek mértéke a Polgári Törvénykönyv 301. § (1) bekezdésében meghatározott kamatmérték.
  2. Felek megállapodnak, hogy a 8.1. pontban meghatározott használati díjat tárgyévet követő év június 30. napjáig felülvizsgálják az Önkormányzat éves költségvetési beszámolója valamint jelen Üzemeltetési megállapodás mellékletei alapján.

**IV. MEGÁLLAPODÁS MEGSZŰNÉSE, MEGSZÜNTETÉSE, MÓDOSÍTÁSA**

1. Felek megállapodnak, hogy jelen Megállapodás egyoldalú nyilatkozattal nem mondható fel. A Megállapodást Felek kizárólag közös megegyezéssel szüntethetik meg azzal, hogy az üzemeltetési kérdésekről új megállapodásban rendelkeznek. A Megállapodás kizárólag abban az esetben szűnik meg, ha Használónak az ingatlanra vonatkozó ingyenes használati joga megszűnik.
2. A Megállapodás kizárólag írásban, és – a szerződés megszüntetéséhez hasonlóan - a Felek közös megegyezésével módosítható.

**IV. EGYÉB RENDELKEZÉSEK**

1. Felek kijelentik, hogy jelen megállapodás hatálya alá tartozó esetekben egymással együttműködnek, minden szükséges tájékoztatást egymás részére megadnak.

Felek az üzemeltetési kérdésekben az alábbi kapcsolattartókat jelölik ki:

Üzemeltető részéről:  *(Név, telefonszám, e-mail cím megadása)*

Használó részéről: *Dr. Bende Katalin aljegyző*

*(94/563-472, koszegszerdahely-online.hu)*

1. A Felek megállapodnak abban, hogy az épületben tartózkodás (munkaidőn túli munkavégzés) rendjét és bejelentésének módját a Házirend határozza meg, melyet Üzemeltető a Használó rendelkezésére bocsát.

Az épület működtetésével kapcsolatos szabályzatok (tűzvédelmi, polgári védelmi) betartása kötelező. Üzemeltető a fenti szabályzatokat a Használó rendelkezésére bocsátja.

A Tűzvédelmi Szabályzat az egész épületre irányadó. A tűzvédelmi előírások betartása a mindenkor hatályos jogszabályoknak megfelelően ellenőrzésre kerül.

Rendkívüli esemény (tűz, betörés) bekövetkezése esetén a 12. pontban megjelölt személyeket kell értesíteni. A rendkívüli eseményről az értesítést a készenléti szolgálatban lévő végzi. Az eseményt jegyzőkönyvben is rögzíteni kell.

1. Felek kijelentik, hogy a közöttük az épület üzemeltetése során felmerült vitás kérdések megoldása érdekében elsődlegesnek az egymás közötti tárgyalást tekintik. A tárgyalások sikertelensége esetén a Felek a jogvita rendezése érdekében a pertárgy értékétől függően a Pp. általános illetékességi szabályai szerinti bírósághoz fordulnak.
2. A megállapodásban nem szabályozott kérdésekben a vonatkozó jogszabályok rendelkezései az irányadóak.
3. Jelen megállapodás az aláírás napján lép hatályba és határozatlan időre szól. Amennyiben Felek az Üzemeltetési megállapodást nem azonos napon írják alá, úgy az a későbbi aláírás napján lép hatályba.
4. Jelen megállapodás 5 számozott oldalból áll és 11 eredeti példányban készült, melyből Tulajdonosokat 1-1, Üzemeltetőt és Használót 3-3 példány illeti meg. A megállapodás elválaszthatatlan részét képezik az 1-7. számú mellékletek.
5. Jelen megállapodást a Felek elolvasás után, mint akaratukkal mindenben megegyezőt jóváhagyólag aláírták.

…………………., 2013. …………… …………………., 2013. ……………

|  |  |
| --- | --- |
| **tulajdonosok képviseletében:** | **használó képviseletében:** |
| .....................................................  Bozsok polgármestere | .....................................................  **Harangozó Bertalan** kormánymegbízott Vas Megyei Kormányhivatal |
| .....................................................  Cák polgármestere |  |
| .....................................................  Kőszegdoroszló polgármestere |  |
| .....................................................  Kőszegszerdahely polgármestere |  |
| .  ....................................................  Velem polgármestere |  |
| **üzemeltető képviseletében:** |  |
| ...................................................  Tóth jános  jegyző |  |

Pénzügyi ellenjegyzés:

|  |  |
| --- | --- |
| ...................................................  **Szeléné Kovács Szilvia**  pénzügyi csoportvezető | ...................................................  **Vass Péter**  pénzügyi főosztályvezető |